POKYNY K NÁSTUPU DO MŠ OD 2.9.2021

1. Prevádzka MŠ bude **od 1.9.2021 od 6.30 do 17.00 hod.**
2. Preberenie detí od rodičov prebieha od 6.30 do 8.00 hod. O 8.00 sa budova MŠ zamyká, po tomto čase už deti nepreberieme, nakoľko je ukončený ranný filter a začína dezinfekcia vstupných priestorov. Dieťa treba priviesť do MŠ v dostatočnom časovom predstihu (min. 10 minút pred zatváraním budovy, malé deti aj skôr).
3. Preberanie detí od učiteliek popoludní prebieha od 14.45 do 17.00 hod. O 17.00 sa budova MŠ zamyká, nakoľko je potrebné vykonať dezinfekciu vstupných priestorov. **Pre dieťa je potrebné prísť v dostatočnom časovom predstihu (min 10 minút).**
4. Pre preberanie detí, ktoré idú na obed domov bude budova sprístupnená od 11.45 do 12.15 hod. V prípade, ak bude budova v tomto čase zamknutá, telefonujte do MŠ.
5. Rodič predkladá **pri nástupe do školy a po každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov)** „Písomné vyhlásenie o bezpríznakovosti“ žiaka
6. Vášmu dieťaťu môže byť pri rannom filtri alebo v priebehu dňa meraná teplota
7. Dodržujte pokyny pedagogického a pomocného personálu ohľadom počtu ľudí v budove, udržujte 2m odstupy, používajte rúško, návleky, dezinfekciu
8. Sprevádzajúce osoby (zákonní zástupcovia, osoby splnomocnené na preberanie detí) sú povinné mať prekryté horné dýchacie cesty rúškom alebo respirátorom v budove MŠ, deti budú mať rúška len pri prechádzaní budovou školy do školskej jedálne
9. Jedno dieťa odprevádza do MŠ alebo preberá z MŠ jeden zákonný zástupca, resp. jedna poverená osoba. Maximálny počet rodičov v jednej šatni je 6, rodič sa v šatni zdrží len nevyhnutný čas. Maximálny čas v budove MŠ je 10 minút.
10. V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje riaditeľa materskej školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestnym príslušným regionálnym hygienikom.
11. Dodržiava pokyny riaditeľa materskej školy dané školským poriadkom MŠ Tupolevova 20, rešpektuje zmeny nariadení v prípade zhoršenej epidemiologickej situácie, ktoré budú upravené dodatkom v školskom poriadku.

DO MŠ JE RODIČ POVINNÝ DIEŤAŤU ZABEZPEČIŤ:

* Prezuvky, náhradné oblečenie na prezlečenie do triedy, odporúčame tepláky , legíny (dieťa z hygienických dôvodov nemôže byť v triede v odeve, v ktorom bolo vonku na dvore) , aspoň dve čisté rúška denne, čistú prázdnu fľašu označenú menom na pobyt vonku, pyžamo
* Ruksak alebo tašku na odnášanie použitého oblečenia, rúšok.

DO MŠ JE ZAKÁZANÉ NOSIŤ:

* Akékoľvek jedlo a pitie z domu , sladkosti, žuvačky,
* Zubnú kefku, pastu, pohár
* Uterák (deti budú používať papierové uteráky)
* Vlastné hračky, žiadne, ani malé
* Hračky na spanie